ทำปรอทวัดไข่แตกแล้วเอาทิชชู่มาเช็คแล้วมือก็ไปสัมผัสกับปรอทสีเงิน แล้วมือลูกก็มาเขี่ย แล้วก็พาไปล้างด้วยสบู่แบบนี้จะอันตรายไหมคะ แค่สัมผัส
สวัสดีครับ ปรอทนั้นเป็นสารพิษที่สามารถซึมเข้าทางผิวหนัง หรือ ทางปาก หรือ ทางหายใจ ไอปรอทได้ครับ ดังนั้น หากสัมผัสปรอทโดยตรง อาจจะกัดกร่อนผิวหนัง ทำให้ระคายเคือง หากปรอทซึมผ่านผิวหนังเข้าสู่ร่างกาย ก็อาจจะทำให้วิงเวียน คลื่นไส้อาเจียน หรือ แม้แต่หมดสติได้ดังนั้น หากมีปรอทวัดไข้แตก ไม่ควรใช้มือสัมผัสโดยตรง และควรนำเศษปรอททั้งหมดใส่ในถุงและมัดปากให้สนิท เพื่อกันไอปรอทรั่วไหลออกมา เบื้องต้น ควรล้างมือมากๆนานๆ เป็นเวลา 15 นาที จากนั้น ควรไปพบแพทย์เพื่อตรวจร่างกายว่ามีอาการของพิษปรอทหรือไม่ และปรึกษาว่าควรตรวจระดับปรอทในเลือดเพิ่มเติมหรือไม่ด้วยครับ